ÚRAD VLÁDY
SLOVENSKEJ REPUBLIKY
    sekcia vládnej legislatívy

                                                Na rokovanie vlády SR
								       Dňa 22. februára 2006
								       K materiálu č. 3507/2006
								       K bodu č. 33

	S T A N O V I S K O

k  návrhu zákona o podpore regionálneho rozvoja

A.	Všeobecne

    Návrh zákona o podpore regionálneho rozvoja predkladá na rokovanie vlády SR minister výstavby a regionálneho rozvoja SR László Gyurovszky ako iniciatívny návrh.

    Uznesením vlády zo dňa 26.11.2003 v bode B.2. bolo uložené ministrovi výstavby a regionálneho rozvoja  SR vypracovať návrh legislatívneho zámeru  zákona o čerpaní pomoci zo štrukturálnych fondov a Kohézneho fondu s ohľadom na zmeny pravidiel na úrovni Európskej únie a Slovenskej republiky. MVRR SR po prehodnotení úlohy uloženej v bode B.2. uznesenia vlády z hľadiska vecného a časového dospelo k záveru, že nie je potrebné vytvárať nový samostatný zákon, ktorý by upravoval čerpanie finančných prostriedkov zo štrukturálnych fondov a Kohézneho fondu, vzhľadom k tomu, že by došlo k vytvoreniu duplicitnej právnej normy, ktorá by zneprehľadnila právnu situáciu.
    Návrh zákona umožňuje systémovú podporu regionálneho rozvoja z rôznych finančných zdrojov v dlhodobom horizonte.

    Návrh zákona nebude mať dopad na štátny rozpočet, rozpočty obcí alebo rozpočty vyšších územných celkov. 

II

     Legislatívna rada vlády Slovenskej republiky prerokovala predmetný návrh zákona na svojom zasadnutí 20. februára 2006 a odporučila vláde Slovenskej republiky návrh zákona schváliť po zapracovaní jej pripomienok a odporúčaní a na rokovanie vlády SR predložiť jeho nové znenie.

III

    Sekcia vládnej legislatívy Úradu vlády SR konštatuje, že v novom znení sú zapracované pripomienky legislatívnej rady (23 pripomienok), preto odporúča vláde SR návrh zákona schváliť po zapracovaní ešte týchto pripomienok: 

K § 2 
V písmene c) slová „podnikateľské subjekty je potrebné nahradiť slovom „podnikatelia“ a slová „právnické osoby a fyzické“ je potrebné vypustiť.

K § 18
Toto ustanovenie je potrebné preformulovať takto: „Splnomocnenia o delegovaní  právomoci riadiaceho orgánu na sprostredkovateľský orgán uzavreté pre príslušný programový dokument podľa doterajších predpisov zostávajú v platnosti do 31. decembra 2008.“

Bratislava 21. februára 2006
Vypracovala: H. Sabolová	       

	       
	      Štefan G r m a n
	 generálny riaditeľ 	
                                                                	sekcie vládnej legislatívy